KOMISSION ASETUS (ETY) N:o 3758/90, annettu 21 päivänä joulukuuta 1990, väliaikaisesti säilöttyjen viljeltyjen herkkusienien tuontiin sovellettavista suojatoimenpiteistä



Virallinen lehti nro L 360 , 22/12/1990 s. 0049 - 0050

Suomenk. erityispainos Alue 11 Nide 16 s. 0133

Ruotsink. erityispainos Alue 11 Nide 16 s. 0133



KOMISSION ASETUS (ETY) N:o 3758/90, annettu 21 päivänä joulukuuta 1990, väliaikaisesti säilöttyjen viljeltyjen herkkusienien tuontiin sovellettavista suojatoimenpiteistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2201/90(2), ja erityisesti sen 18 artiklan 2 kohdan, sekä katsoo, että hedelmä- ja vihannesjalostealan suojatoimenpiteiden soveltamista koskevat yksityiskohtaiset säännöt vahvistetaan 14 maaliskuuta 1977 annetussa neuvoston asetuksessa (ETY) N:o 521/77(3), väliaikaisesti säilöttyjen viljeltyjen, mutta sellaisenaan ravinnoksi soveltumattomien herkkusienien yhteisössä vapaaseen liikkeeseen luovutetut määrät vuoden 1990 alusta ovat koko ajan kohonneet, tärkeimpien kolmansien toimittajamaiden hintataso markkinointivuonna 1990/1991 on alhaisempi kuin samanlaisten tuotteiden hintataso yhteisössä; tämän seurauksena viimeksi mainittuja on vaikea pitää kaupan, väliaikaisesti säilöttyjen viljeltyjen herkkusienien tuontitodistusten antamisesta 5 päivänä lokakuuta 1990 annetussa komission asetuksessa (ETY) N:o 2891/90(4) vahvistetaan kyseisten tuotteiden enimmäismäärä, joka voidaan luovuttaa vapaaseen liikkeeseen vuodeksi 1990, on vaarana, että 1 päivästä tammikuuta 1991 tuontitodistustushakemusten määrä on liian suuri suhteessa todellisiin tarpeisiin, ja todistuksia haetaan keinottelutarkoituksessa tiettyjen viejämaiden kanssa käytävien neuvottelujen tulosten ollessa vielä epävarmoja; tämä tilanne voi saada aikaan yhteisön markkinoilla vakavia häiriöitä, jotka voivat vaarantaa perustamissopimuksen 39 artiklan tavoitteet; tämän vuoksi olisi tarpeen soveltaa suojatoimenpiteitä 1 päivästä tammikuuta 1991, suojatoimenpiteiden olisi estettävä laajamittainen tuonti erittäin rajattuna aikana; tämän vuoksi ottaen huomioon asetuksessa (ETY) N:o 521/77 täsmennetyt tunnusmerkit ja odotettaessa edellä mainittujen neuvottelujen tulosta olisi määritettävä vuoden 1991 ensimmäisenä neljänneksenä vapaaseen liikkeeseen luovutettava kyseisten tuotteiden määrä edeltävän vuoden aikana tuotujen määrien ja kaupan tasaista kehitystä vastaavan kasvun perusteella, tämän määrän oikean käytön takaamiseksi ja keinottelutarkoituksessa tehtyjen hakemusten välttämiseksi olisi varattava suurin osa tästä määrästä aiemmin väliaikaisesti säilöttyjä viljeltyjä herkkusieniä tuoneille toimijoille näiden vuosina 1989 ja 1990 saatujen määrien perusteella kuitenkin niin, että myös uudet tuojat pääsevät osallisiksi tästä määrästä, ja lopuksi olisi annettava todistusten antamiseen tarvittavia yksityiskohtaisia lisäsääntöjä; nämä yksityiskohtaiset säännöt joko täydentävät hedelmä- ja vihannesjalosteiden tuonti- ja ennakkovahvistustodistusten soveltamista koskevista erityisistä yksityiskohtaisista säännöistä 1 päivänä elokuuta 1989 annetun komission asetuksen (ETY) N:o 2405/89(5), sellaisena kuin se on muutettuna asetuksella (ETY) N:o 619/90(6), säännöksiä tai poikkeavat niistä, ON ANTANUT TÄMÄN ASETUKSEN: 1 artikla 1. Vuoden 1991 ensimmäiselle neljännekselle annetaan tuontitodistuksia väliaikaisesti säilötyille, mutta sellaisenaan ravinnoksi kelpaamattomille CN-koodiin ex 0711 90 50 kuuluville viljellyille herkkusienille 10 000 tonniin asti. 2. Tuontitodistukset haetaan ja annetaan asetuksen (ETY) N:o 2405/89 mukaisesti, sanotun kuitenkaan rajoittamatta tämän asetuksen erityisten säännösten soveltamista. 2 artikla 1. Edellä 1 artiklan 1 kohdassa vahvistetusta määrästä jaetaan: a) 9 000 tonniin asti toimijoille, jotka ovat jättäneet tuontitodistushakemuksen kyseisistä tuotteista vuosien 1989 ja 1990 aikana; b) 1 000 tonniin asti toimijoille, jotka eivät täytä a alakohdan edellytyksiä. Silloin kun a tai b alakohdassa tarkoitettu määrä ei kuitenkaan ole hakemusten kohteena tai on sitä vain osittain, käytettävissä oleva määrä jaetaan muiden toimijaryhmien jättämien hakemusten kesken. 2. a) Mikään 1 kohdan a alakohdassa tarkoitetun toimijan esittämä todistushakemus ei voi käsittää suurempaa määrää kuin 15 prosenttia samalle toimijalle vuosien 1989 ja 1990 aikana jaetusta määrästä. b) Mikään 1 kohdan b alakohdassa tarkoitetun toimijan esittämä todistushakemus ei voi käsittää puolivuotiskauden aikana suurempaa määrää kuin 25 prosenttia kyseisen kohdan mukaan käytettävissä olevasta määrästä. 3 artikla Tuontitodistushakemukset jätetään jäsenvaltioiden toimivaltaisille viranomaisille 3 ja 4 päivänä tammikuuta 1991. Edellä mainittujen viranomaisten on toimitettava nämä hakemukset komissiolle viimeistään 7 päivänä tammikuuta 1991 kello 16.00 niin, että haetut määrät on eritelty 2 artiklan 1 kohdan a ja b alakohdan mukaisesti. 4 artikla Komissio päättää ja ilmoittaa teleksillä jäsenvaltioille viimeistään 8 päivänä tammikuuta 1991 määrät, joille todistuksia annetaan kummankin 2 artiklan 1 kohdassa mainitun hakemusryhmän osalta. 5 artikla Todistukset, joiden hakemukset on toimitettu 3 artiklan mukaisesti, annetaan 9 päivänä tammikuuta 1991. 6 artikla Tämä asetus tulee voimaan 1 päivänä tammikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1990. Komission puolesta Komission jäsen Ray MAC SHARRY (1) EYVL N:o L 49, 27.2.1986, s. 1 (2) EYVL N:o L 201, 31.7.1990, s. 1 (3) EYVL N:o L 73, 21.3.1977, s. 28 (4) EYVL N:o L 276, 6.10.1990, s. 29 (5) EYVL N:o L 227, 4.8.1989, s. 34 (6) EYVL N:o L 67, 15.3.1990, s. 31